Medlemsmøte i Herøy Rotaryklubb 6.11.23 på Sanitetshuset

27 medlemar møtte. Opningsang: «Vandringsvise»

President Leif Jon Hansen yngste velkomen. 3 min. v/ Raymond Leine som tok opp hærverk på bysta til Gerhard Voldnes i parken. Det blei bestemt at hærverket vert meldt til politiet. To jubilantar fekk blomster, Leif Jon Hansen 60 år, Lilly-Åse Skogen 75 år.

Foredrag om «Oppleving for livet» to elevar, Jenny Sofie Myrvold og Filip Leinebø Svoren og lærar Kathrine Bøe Hungnes frå Herøy Vidaregåande skule reiste til Kenya gjennom bistandsorganisasjonen North South Partnership Aid som samarbeidar med organisasjonen Hearth to Hearth i Kenya. Herøy vgs deltek saman med Borgund vgs, Ulstein vgs, Spjelkavik vgs, og Haram vgs. Skuleprosjektet samlar inn midlar til å bygge bolig for foreldrelause barn. Barna får utdanning, veiledning og trygge omgjevnadar i livet, utdanning gir moglegheiter. Elevane fortalde og synte bilde frå turen. Dei besøkte slummen, den største slummen budde 1,1 millioner mennesker. Dei var på heimebesøk, store barnefamilie som lever og bur i slummen, lite mat, ingen skulegong, og sterke inntrykk. Turen varte i 12 dagar. Turen gav «Oppleving for livet» mange sterke inntrykk. Kathrine Bøe Hungnes rosa elevane for deira engasjement og korleis dei handterte turen, dei hadde blitt utvalgt ved intervju. Til slutt las Kathrine Bøe Hungnes «Livets lodd» som ho hadde skreve etter turen, det handla om desse barna sine lodd i livet vs våre lodd i livet. Mange sterke inntrykk. Det var sal av lodd, pengane går til skuleprosjektet. Leif Jon stilte spørsmål til prosjektkomiteen om dette er noko Rotary skal støtte. Tusen takk til Jenny Sofie, Filip og Kathrine for at dei kom og delte opplevingane og erfaringane om eit viktig arbeid for å hjelpe barn og unge. Flotte ungdomar som er engasjert i eit viktig arbeid som gjere in forskjell.

Lilly-Åse Skogen ref.

,